CELEX: 32018D1970
Language: bg
Date: 2018-12-11 00:00:00
Title: Решение за изпълнение (ЕС) 2018/1970 на Комисията от 11 декември 2018 година за изменение и удължаване на срока на действие на Решение за изпълнение (ЕС) 2016/412 за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Канада (нотифицирано под номер С(2018) 8240)

13.12.2018   
               
               
                  BG
               
               
                  Официален вестник на Европейския съюз
               
               
                  L 316/19
               
            
         РЕШЕНИЕ ЗА ИЗПЪЛНЕНИЕ (ЕС) 2018/1970 НА КОМИСИЯТА
         от 11 декември 2018 година
         за изменение и удължаване на срока на действие на Решение за изпълнение (ЕС) 2016/412 за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Канада
         
            
               (нотифицирано под номер С(2018) 8240)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1, първото тире от нея,
         като има предвид, че:
         
                     (1)
                  
                  
                     С Решение за изпълнение (ЕС) 2016/412 на Комисията (2) на държавите членки беше разрешено да предоставят временна дерогация от разпоредбите на член 5, параграф 1 от Директива 2000/29/ЕО във връзка с част А, раздел I, точка 2.3 от приложение IV към същата директива по отношение на специалните изисквания относно въвеждането в Съюза на дървен материал от ясен (Fraxinus L.) с произход от Канада.
                  
               
                     (2)
                  
                  
                     Срокът на действие на Решение за изпълнение (ЕС) 2016/412 на Комисията (3), който беше удължен с Решение за изпълнение (ЕС) 2017/2180, изтича на 31 декември 2018 г. Предвид опита, натрупан при прилагането на Решение за изпълнение (ЕС) 2016/412, и с оглед на информацията, получена при одит на Комисията в Канада през юни 2018 г., е целесъобразно изискванията на посоченото решение да продължат да се прилагат.
                  
               
                     (3)
                  
                  
                     Поради това срокът на действие на Решение за изпълнение (ЕС) 2016/412 следва да бъде удължен до 30 юни 2020 г., за да може то да бъде преразгледано, като се вземе предвид научно-техническото развитие.
                  
               
                     (4)
                  
                  
                     С оглед на информацията, получена при одит на Комисията в Канада през юни 2018 г., както и на информацията, предоставена от националната организация за растителна защита на Канада, е целесъобразно да се определят специални изисквания по отношение на одитирането на записите и процедурите, както и по отношение на етикетирането, предекспедиционните проверки и наблюдението в одобрените дъскорезници.
                  
               
                     (5)
                  
                  
                     Решение за изпълнение (ЕС) 2016/412 следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменения на Решение за изпълнение (ЕС) 2016/412
            Решение за изпълнение (ЕС) 2016/412 се изменя, както следва:
            
                        1)
                     
                     
                        в член 2, параграф 2 буква б) се заменя със следното:
                        
                                    „б)
                                 
                                 
                                    номера/номерата на пакета/пакетите, съответстващ(и) на всеки пакет, който се изнася;“;
                                 
                              
                  
                        2)
                     
                     
                        в член 5 „31 декември 2018 г.“ се заменя с „30 юни 2020 г.“;
                     
                  
                        3)
                     
                     
                        приложението се изменя, както следва:
                        
                                    а)
                                 
                                 
                                    в точка 2, буква в) се добавя следният абзац:
                                    „В случай че тези одити се извършват от одобрена от CFIA агенция, CFIA трябва да извършва одит на тази работа на всеки шест месеца. Провежданите на всеки шест месеца одити включват проверка на процедурите и документацията на агенцията и одити в одобрени съоръжения;“;
                                 
                              
                                    б)
                                 
                                 
                                    точка 4 се заменя със следното:
                                    „Посоченият дървен материал, предназначен за Съюза, задължително се проверява преди износ от CFIA или от одобрена от CFIA агенция, за да се гарантира, че са изпълнени изискванията по точки 1 и 3.“.
                                 
                              
                  
         
            Член 2
            Адресати
            Адресати на настоящото решение са държавите членки.
         
         
            Съставено в Брюксел на 11 декември 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 169, 10.7.2000 г., стр. 1.
         
            (2)  Решение за изпълнение (ЕС) 2016/412 на Комисията от 17 март 2016 г. за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Канада (ОВ L 74, 19.3.2016 г., стр. 41).
         
            (3)  Решение за изпълнение (ЕС) 2017/2180 на Комисията от 16 ноември 2017 година за удължаване на срока на действие на Решение за изпълнение (ЕС) 2016/412 за разрешаване на възможността държавите членки да предоставят временна дерогация от някои разпоредби на Директива 2000/29/ЕО на Съвета по отношение на дървен материал от ясен с произход от или преработен в Канада (ОВ L 307, 23.11.2017 г., стр. 57).